Home अन्तर्वार्ता लोकदोहरी गायिका संगिता थापा मगर सँगको अन्तर्वार्ता :‘प्रतिभा र क्षमता भएकालाई खासै समस्या छैन’
लोक तथा दोहोरी गायिकाको रूपमा श्रोतामाझ चिनिनुभएकी संगिता रेश्मी थापामगरको जन्म सेखाम–४, गञ्जर, स्याङ्जामा आजभन्दा २४ वर्षअघि भएको हो । बुवा हेमबहादुर थापामगर र आमा जिनाकुमारी थापामगरको कोखमा जन्मे हुर्केकी संगितालाई आफ्नो प्रारम्भिक शिक्षादेखि प्रवेशिका परीक्षासम्म रत्नपुर–८, दामाचौर, स्याङ्जास्थित जनहित माविबाट उत्तीर्ण गर्नुभएको हो । हाल भने नेपालटार, काठमाडौंस्थित एम.आर. कलेजमा स्नातक तहमा अध्ययनरत हुनुहुन्छ । अत्यन्तै सुमधुर स्वरकी धनी संगितासँग हङकङ नेपाली डटकमका लागि पोखरास्थित संवाददाता रूद्र श्रीसमगरले गरेको कुराकानी : आजभोली केमा व्यस्त हुनुहुन्छ ?
खासमा अहिले म चाडबाडको बेला भएको हुनाले स्टेज कार्यक्रमका लागि नै व्यस्त भइरा’छु । केही समय अघिमात्र कोरियामा साँगीतीक कार्यक्रम पस्किएर आएँ र हाल म, आफ्नै कामको शिलशिलामा दुबईमा छु ।
ठिक ठिकै भन्नुपर्छ, अब हाम्रो समुदायमा खासै त्यतिसाह्रो मनाउने चलन त छैन । तैपनि, एउटा कलाकार भएका नाताले विभिन्न ठाउँमा कार्यक्रमहरू आयोजना भइरहन्छन्, त्यसमा बोलाएसी जानैप¥यो । अलि अलि दशैंले छुन थालेको छ भन्नुप¥यो ।
मेरो आफ्नै साँगीतीक एल्बमका रूपमा साइनो लाइदेऊ न, कति मीठो हाँसो, कौरा, बिचल्लीमा परें, सम्झिँदा मन रुन्छलगायत बजारमा आइसकेका छन् । भने अरू थुप्रै एल्बममा स्वर पनि दिएकी छु ।
आफ्नो साँगीतीक प्रस्तुतिका क्रममा मैले हङकङ, दुबई, चीन, फ्रान्स, अष्ट्रिया, स्वीट्जरल्याण्ड, भारतलगायतका देशको भ्रमण गरिसकेकी छु ।
खास गरेर म मेरा श्रीमान् सिपी थापामगर र घरपरिवारको प्रेरणाबाट लोक संगितमा लागेकी हुँ । २०६५ सालमा रेडियो नेपालबाट स्वर परीक्षा उत्तीर्ण गरेपछि मलाई अझ लोक संगितमा लागेर केही गर्नुपर्छ भन्ने भयो अनि त, यही क्षेत्रमै रमाइराखिएकै छु।
मैले लोकसँगीतमा लागेर पाएकी भनेको दर्शक र श्रोताको माया नै हो । पैसा मात्रै ठूलो कुरा होइन, जे जसरी दर्शक अनि श्रोताहरूले माया दिइराख्नुभा’को छ, त्यो नै मेरा लागि ठूलो कुरा हो ।
राम्रो गर्नेले त, यही क्षेत्रमा लागेर आफ्नो जीवन बनाएका पनि छन् । जे होस्, प्रतिभा र क्षमता भएकालाई खासै समस्या चाहिं छैन । अहिले सीडी क्यासेट बेचेर बाँच्न सक्ने अवस्था त छैन । तैपनि, स्टेज कार्यक्रमहरू निरन्तर पाउन सकियो भनेचाहिं कमाइ राम्रै हुन्छ ।
नेपाली लोकसंस्कृतिलाई प्रवद्र्धन गर्नका लागि लोकस·ीतको जुन गरिमा छ, त्यसलाई बुझ्नु आवश्यक छ । संगितलाई बुझेर आएमा एकदमै राम्रो भविष्य छ । अरूको देखासिकी भन्दापनि आफूले राम्ररी मेहेनत गरेर अघि बढ्न सक्यो भने चाहिं राम्रो गर्न सकिन्छ भन्न चाहन्छु ।